
כריתות ה ע"א



טקסט הדף מנוקד



כְּתַב רַחֲמָנָא לֹא תוּכַל לְאוֹקֹמַהּ בְּלָאו


וַעֲדַיִין לָאו שֶׁבִּכְלָלוֹת הוּא אִם כֵּן נֵימָא קְרָא לֹא תוּכַל לְאׇכְלָם בִּשְׁעָרֶיךָ מַעְשַׂר דְּגָנְךָ תִּירֹשְׁךָ וְיִצְהָרֶךָ לְמָה לִּי לְיַחוֹדֵי אֲכִילָה דְּכׇל חַד וְחַד


אָמַר רַבִּי יִצְחָק הָאוֹכֵל לֶחֶם קָלִי וְכַרְמֶל לוֹקֶה שָׁלֹשׁ וְהָא אֵין לוֹקִין עַל לָאו שֶׁבִּכְלָלוֹת שָׁאנֵי הָכָא דִּמְיַיתַּר קְרָאֵי


לֵימָא קְרָא לֶחֶם וְנֵילַף קָלִי וְכַרְמֶל מִינֵּיהּ אִיכָּא לְמִיפְרַךְ מָה לְלֶחֶם שֶׁכֵּן נִתְרַבָּה אֵצֶל חַלָּה


נִכְתּוֹב קָלִי וְלָא לִכְתּוֹב לֶחֶם וְנֵילַף מִקָּלִי לֶחֶם מִקָּלִי לָא אָתֵי מִשּׁוּם דְּקָלֵי אִיתֵיהּ בְּעֵינֵיהּ לֶחֶם לָא אִיתֵיהּ בְּעֵינֵיהּ כַּרְמֶל מִקָּלִי לָא אָתֵי מִשּׁוּם דְּקָלִי נִתְרַבָּה אֵצֶל מְנָחוֹת כַּרְמֶל לֹא נִתְרַבָּה אֵצֶל מְנָחוֹת


נִכְתּוֹב כַּרְמֶל וְנֵילַף לֶחֶם וְקָלִי מִינֵּיהּ אִיכָּא לְמִיפְרַךְ מָה לְכַרְמֶל שֶׁכֵּן לֹא נִשְׁתַּנָּה מִבְּרִיָּיתוֹ מִן חַד לָא יָלְפִי נֵילַף חֲדָא מִן תְּרֵין


לָא נִכְתּוֹב קְרָא לֶחֶם וְנֵילַף מִקָּלִי וְכַרְמֶל אִיכָּא לְמִיפְרַךְ מָה לְקָלִי וְכַרְמֶל דְּאִיתַנְהוֹן בְּעֵינֵיהוֹן לָא נִכְתּוֹב קְרָא כַּרְמֶל וְנֵילַף מִלֶּחֶם וְקָלִי אִיכָּא לְמִיפְרַךְ מָה לְלֶחֶם וְקָלִי שֶׁכֵּן נִתְרַבּוּ אֵצֶל מְנָחוֹת


אָמַר לָךְ רַבִּי יִצְחָק לָא נִכְתּוֹב קְרָא קָלִי וְנֵילַף מִלֶּחֶם וְכַרְמֶל מַאי פָּרְכַתְּ אִי פָּרְכַתְּ מָה לְלֶחֶם שֶׁכֵּן נִתְרַבָּה אֵצֶל חַלָּה כַּרְמֶל יוֹכִיחַ וְאִי מִשּׁוּם דְּכַרְמֶל לֹא נִשְׁתַּנָּה מִבְּרִיָּיתוֹ לֶחֶם יוֹכִיחַ הִלְכָּךְ לוֹקֶה דִּמְיַיתַּר


וְאֵימָא קָלִי דִּמְיַיתַּר מִחַיַּיב חֲדָא אַכּוּלְּהוֹן מִחַיַּיב חֲדָא אִם כֵּן נִכְתּוֹב קְרָא לֶחֶם כַּרְמֶל וְקָלִי אִי נָמֵי נִכְתּוֹב קָלִי וְלֶחֶם וְכַרְמֶל אַמַּאי כְּתַב לְקָלִי בָּאֶמְצַע הָכִי קָאָמַר לֶחֶם בְּקָלִי נִחַיַּיב וְכַרְמֶל נִחַיַּיב בְּקָלִי


אָמַר רַבִּי יַנַּאי לְעוֹלָם אַל תְּהִי גְּזֵירָה שָׁוָה קַלָּה בְּעֵינֶיךָ שֶׁהֲרֵי פִּיגּוּל אֶחָד מִגּוּפֵי תוֹרָה וְלֹא לִימְּדוֹ הַכָּתוּב אֶלָּא מִגְּזֵירָה שָׁוָה


דְּאָמַר רַבִּי יוֹחָנָן תָּנֵי זַבְדָּא בַּר לֵוִי נֶאֱמַר לְהַלָּן וְאוֹכְלָיו עֲוֹנוֹ יִשָּׂא וְנֶאֱמַר כָּאן וְהַנֶּפֶשׁ הָאֹכֶלֶת מִמֶּנּוּ עֲוֹנָהּ תִּשָּׂא מָה לְהַלָּן כָּרֵת אַף כָּאן כָּרֵת


אָמַר רַבִּי סִימַאי לְעוֹלָם אַל תְּהִי גְּזֵירָה שָׁוָה קַלָּה בְּעֵינֶיךָ שֶׁהֲרֵי נוֹתָר אֶחָד מִגּוּפֵי תוֹרָה וְלֹא לִימְּדוֹ הַכָּתוּב אֶלָּא מִגְּזֵירָה שָׁוָה


מַאי הִיא יָלֵיף קֹדֶשׁ קֹדֶשׁ וְאוֹכְלָיו עֲוֹנוֹ יִשָּׂא כִּי אֶת קֹדֶשׁ ה' חִלֵּל וּכְתִיב וְשָׂרַפְתָּ אֶת הַנּוֹתָר בָּאֵשׁ כִּי קֹדֶשׁ וְגוֹ'


אָמַר אַבָּיֵי לְעוֹלָם אַל תְּהִי גְּזֵירָה שָׁוָה קַלָּה בְּעֵינֶיךָ שֶׁהֲרֵי בִּתּוֹ מֵאֲנוּסָתוֹ הֵן הֵן גּוּפֵי תוֹרָה וְלֹא לִימְּדָהּ הַכָּתוּב אֶלָּא מִגְּזֵירָה שָׁוָה


דְּאָמַר רָבָא אֲמַר לִי רַבִּי יִצְחָק בַּר אַבְדִּימִי אָתְיָא הֵנָּה הֵנָּה לְאִיסּוּרָא


אָתְיָא זִמָּה זִמָּה לִשְׂרֵפָה


אָמַר רַב אָשֵׁי אַל תְּהִי גְּזֵירָה שָׁוָה קַלָּה בְּעֵינֶיךָ שֶׁהֲרֵי נִסְקָלִים הֵן הֵן גּוּפֵי תוֹרָה וְלֹא לִימְּדָהּ הַכָּתוּב אֶלָּא מִגְּזֵירָה שָׁוָה


דְּתַנְיָא נֶאֱמַר כָּאן דְּמֵיהֶם בָּם וְנֶאֱמַר בְּאוֹב וְיִדְּעוֹנִי דְּמֵיהֶם בָּם מָה לְהַלָּן בִּסְקִילָה אַף כָּאן בִּסְקִילָה


הַמְּפַטֵּם אֶת הַשֶּׁמֶן כּוּ' תָּנוּ רַבָּנַן הַמְּפַטֵּם אֶת הַשֶּׁמֶן לִלְמוֹד בּוֹ לְמוֹסְרוֹ לַצִּיבּוּר פָּטוּר לָסוּךְ חַיָּיב וְהַסָּךְ מִמֶּנּוּ פָּטוּר לְפִי שֶׁאֵין חַיָּיבִין אֶלָּא עַל סִיכַת שֶׁמֶן הַמִּשְׁחָה שֶׁעָשָׂה מֹשֶׁה בִּלְבַד


אָמַר מָר לִלְמוֹד בּוֹ עַל מְנָת לְמוֹסְרוֹ לַצִּיבּוּר פָּטוּר מְנָלַן אַתְיָא מַתְכֻּנְתּוֹ מִן בְּמַתְכּוּנְתָּהּ דִּקְטֹרֶת וּכְתִיב לְגַבֵּי קְטֹרֶת לֹא תַעֲשׂוּ לָכֶם לָכֶם הוּא דְּאָסוּר אֲבָל לְמוֹסְרוֹ לַצִּיבּוּר פָּטוּר גַּבֵּי שֶׁמֶן נָמֵי לְמוֹסְרוֹ לַצִּיבּוּר פָּטוּר


וְתִיהְדַּר קְטֹרֶת וְנֵילַף מִשֶּׁמֶן מָה שֶׁמֶן כִּי מְפַטֵּם לַחֲצָיִין פָּטוּר אַף קְטֹרֶת נָמֵי כִּי מְפַטֵּם לַחֲצָיִין פָּטוּר אַלְּמָה אָמַר רָבָא קְטֹרֶת שֶׁפִּטְּמָהּ לַחֲצָיִין חַיָּיב שֶׁמֶן שֶׁפִּטְּמוֹ לַחֲצָיִין פָּטוּר


אָמַר לָךְ רָבָא גַּבֵּי שֶׁמֶן כְּתִיב וּבְמַתְכֻּנְתּוֹ לֹא תַעֲשׂוּ כָּמוֹהוּ כָּמוֹהוּ הוּא דְּאָסוּר אֲבָל חֶצְיוֹ שַׁפִּיר דָּמֵי גַּבֵּי קְטֹרֶת דִּכְתִיב וְהַקְּטֹרֶת אֲשֶׁר תַּעֲשֶׂה כֹּל עֲשִׂיָּיה דִקְטֹרֶת אֶפְשָׁר דְּמַקְטֵיר פְּרָס שַׁחֲרִית וּפְרָס בֵּין הָעַרְבַּיִם


תָּנוּ רַבָּנַן שֶׁמֶן הַמִּשְׁחָה מׇר דְּרוֹר חֲמֵשׁ מֵאוֹת קִדָּה חֲמֵשׁ מֵאוֹת קִנְּמָן בֶּשֶׂם חֲמֵשׁ מֵאוֹת וּקְנֵה בֹשֶׂם חֲמִשִּׁים וּמָאתָיִם נִמְצְאוּ כּוּלָּם אֶלֶף וְשִׁבְעָה מֵאוֹת וַחֲמִשִּׁים


תְּנָא מִנְיָינָא קָא מַשְׁמַע לַן תְּנָא הָא קָא קַשְׁיָא לֵיהּ אֵימָא קְנֵה בֹשֶׂם כְּקִנְּמׇן בֶּשֶׂם מָה קִנְּמׇן בֶּשֶׂם מַחֲצִיתוֹ בַּחֲמִשִּׁים וּמָאתַיִם אַף קְנֵה בֹשֶׂם מַחֲצִיתוֹ חֲמִשִּׁים וּמָאתָיִם דְּהָווּ לְהוּ תְּרֵין אֲלָפִים


וְאֵימָא הָכִי נָמֵי אִם כֵּן נִכְתּוֹב קְרָא קִנְּמׇן בֶּשֶׂם וּקְנֵה בֹשֶׂם מֶחֱצָה וּמֶחֱצָה חֲמִשִּׁים וּמָאתַיִם


אֲמַר לֵיהּ רַב פָּפָּא לְאַבָּיֵי כְּשֶׁהוּא שׁוֹקֵל בְּהֶכְרֵעַ הוּא שׁוֹקֵל אוֹ עַיִן בְּעַיִן הוּא שׁוֹקֵל אֲמַר לֵיהּ רַחֲמָנָא כְּתַב בַּד בְּבַד וְאַתְּ אָמְרַתְּ בְּהֶכְרֵעַ וְהָאָמַר רַב יְהוּדָה הַקָּדוֹשׁ בָּרוּךְ הוּא יוֹדֵעַ הַכְרָעוֹת אַלְמָא דְּאִית בְּהוּ הֶכְרֵעַ


אֶלָּא אָמַר רַב יְהוּדָה דְּקִנְּמׇן בֶּשֶׂם אַמַּאי מַיְיתֵי מַחֲצִיתוֹ דַּחֲמֵשׁ מֵאוֹת חֲמִשִּׁים וּמָאתַיִם בְּחַד זִימְנָא וַחֲמִשִּׁים וּמָאתַיִם בְּחַד זִימְנָא כֵּיוָן דְּכוּלְּהוֹן חֲמֵשׁ מֵאוֹת הָוַיִין נַיְיתֵי חֲמֵשׁ מֵאוֹת בְּבַת אַחַת שְׁמַע מִינַּהּ מִדְּקָמַיְיתֵי לַהּ לְקִנְּמׇן בֶּשֶׂם בִּתְרֵי זִימְנֵי הֶכְרֵעַ אִית בֵּיהּ וְהַקָּדוֹשׁ בָּרוּךְ הוּא יוֹדֵעַ בְּהֶכְרֵעוֹת


וּמַאי בַּד בְּבַד אָמַר רָבִינָא שֶׁלֹּא יַנִּיחַ מִשְׁקָל בְּמִשְׁקָל וְיִשְׁקוֹל


תָּנוּ רַבָּנַן שֶׁמֶן הַמִּשְׁחָה שֶׁעָשָׂה מֹשֶׁה בְמִדְבַּר מְשַׁלְּקוֹ הָעִיקָּרִין דִּבְרֵי רַבִּי יְהוּדָה אָמַר לוֹ רַבִּי יוֹסֵי וַהֲלֹא לָסוּךְ הָעִיקָּרִין אֵינוֹ סִיפֵּק כֵּיצַד עוֹשֶׂה הֵבִיאוּ הָעִיקָּרִין וּשְׁלָקוּם בְּמַיִם וְהֵצִיף עֲלֵיהֶן שֶׁמֶן הַמִּשְׁחָה וְקָלַט אֶת הָרֵיחַ וְקִיפְּחוֹ


אָמַר לוֹ רַבִּי יְהוּדָה




רש"י



 לחם ישנו במנחות. דלחם הפנים איקרי מנחה ושתי הלחם של עצרת דכתיב בהו (במדבר כח) בהקריבכם מנחה חדשה: שכן איתנהו בעינייהו. הלכך לא מצית ילפת לה דהא כי אמרינן מה לקלי דאיתיה בעיניה ליכא למימר כרמל יוכיח: שכן נתרבו אצל מנחות. וכי פרכת מה לקלי שכן נתרבה על ידי מנחות ליכא למימר לחם יוכיח: הפגול א' מגופי תורה. דחייבין עליו כרת ולא למדוה הכתוב שיהא בכרת אלא נאמר בקדושים תהיו ואוכליו עונו ישא ואע''ג דכתיב ביה פגול לא בפיגול גמור קמיירי אלא במחשב בשחיטה חוץ למקומו דהכי דרשינן בתורת כהנים ובשחיטת קדשים (דף כח:) אם אינו ענין לחוץ לזמנו תנהו ענין לחוץ למקומו וליכא למימר דהאי כרת עליה קאי דכתיב בפגול גמור בצו את אהרן והנפש האוכלת ממנו עונה תשא ודרשינן בתורת כהנים ממנו עונה תשא ולא מחברו דהיינו חוץ למקומו דכתיב ביה מחשבה כותיה: נאמר כאן. בצו את אהרן בפגול גמור והנפש האוכלת וגו' והתם כתיב לא יחשב דהיינו פגול גמור חוץ לזמנו: ונאמר להלן. גבי נותר בפרשת קדושים תהיו ואוכליו עונו ישא וגו' מה (כאן) [להלן] בקדושים תהיו כרת דכתיב ונכרת: ולא למדו הכתוב. לנותר בכרת אלא בגזירה שוה דלא ידעינן דהאי כרת דקדושים תהיו בנותר קמיירי דהא בתר דקרא דחוץ למקומו כתיב ומשמע דעליה קאי אלא משום דאתיא קדש קדש: בתו מאנוסתו אחד מגופי תורה. דבשריפה: אתיא הנה הנה. כתיב באשתו (ויקרא יח) ערות אשה ובתה לא תגלה דמשמע בתה ממנו ובתה מאחר סיפיה דקרא שארה הנה זמה היא וכתיב (שם) ערות בת בנך או בת בתך ובאנוסה כתיב דהא בת בתו מאשתו נפקא לו מקרא דלעיל ערות אשה ובתה ובתו לא כתיבא באנוסתו אלא אתיא הנה הנה מאשתו כתיב באשתו שארה הנה זמה היא וכתיב באנוסתו כי ערותך הנה מה התם כתיבא בתו דכתיב אשה ובתה אף כאן נמי באנוסה עשה בתו כבת בתו וא''ת קל וחומר הוא אין מזהירין מן הדין: זמה זמה לשריפה. כי יקח איש את אשה ואת אמה זמה היא (ויקרא כ): נסקלין. רוב חייבי סקילה כגון הבא על האם ועל הכלה לא כתיבא סקילה אלא דמיהם בם (שם): המפטם. לסוך ממנו חייב דכתיב (שמות ל) אשר ירקח כמוהו: והסך ממנו. אחר שלא פטמו: ואשר יתן ממנו. מאותו של משה: לחצאין. כגון ו' לוגין דההוא דמשה הוה הין י''ב לוגין: חצאין דקטרת. קפ''ד מנין דבכל יום היה מקטיר מנה כדאמרינן לקמן (ד' ו.) שס''ה מנין (כמנין ימות החמה): פרס שחרית. חצי מנה: ה' מאות. שקלים: קנמן בשם ה' מאות. דהכי אמר קרא מחציתו חמשים ומאתים דלהכי נקט מחציתו שלא יהו שוקלים אותו הכל ביחד אלא לחצאין כדי שיהו שם שתי הכרעות: תנא הכי קשיא ליה. כלומר להכי אשמעינן ברייתא דאי ממשמעותא דקרא הוה אמינא קנה בושם כקנמן בשם דמחציתו דקרא אתרוייהו קאי קמ''ל: מחצה למחצה. שהיו שוקלין לחצאין: עין בעין. שאין הבשם מכריע: (ע''א). המקום יודע בהכרעות. שלא היה שוקל ההכרעות לבד אלא מניחן כמות שהן והמקום יודע מה משקלו. פירוש רומי: אלא אמר רב יהודה הכי קשיא ליה כו'. ה''ג אלא אמר רב יהודה. מדקא מייתי ליה תרי זימני ודאי לאפושי הוא דעבד: שלא יניח משקל כו'. שישקול כל בשם ובשם כנגד הברזל ולא ישקול במניין דמר דרור ויחזור וישקול קדה כנגד מר דרור: העקרין. בבשמים: אינו סיפק. דשמן לא הוה אלא י''ב לוגין ועיקרין הוו טובא: ושראן במים. שיבלעו המים ולכשיציף עליהן השמן לא יבלעוהו: וקלט השמן את הריח וקפחו. קנחו וחברו קפחת את הרועה ביומא (דף פג:) קנחו משה לשמן מעל העיקרין ונתנו בצלוחית: 

תוספות



 א''כ לכתוב קרא לא תוכל לאכלם. ולא מצי למימר מדהוי ליה למימר דגנך לחוד דאכל חד וחד איכא פירכא דגן שנתרבה אצל חלה ותירוש בנסכים ויצהר במנחות ל''א ומתירוש ויצהר לא אתי דגן שכן יש בהן צד ריבוי אצל מזבח אך קשה דליכתוב דגן ויצהר או דגן ותירוש וליתי הך מינייהו: אימא קלי דמייתר נחייב חדא וכו'. לעיל גבי חלב שור וכבש ועז הוי מצי למיפרך הכי: 

רבינו גרשום

א)ע"כ שייך לדף ד ע"ב ועדיין. אמאי לקי לאו שבכללות הוא ולאו לחלק:



א"כ דמשום לאו שבכללות גרידא נימא קרא לא תוכל לאכלם שכבר הזכירן:



לחם קלי וכרמל. קודם העומר:



דקלי איתיה בעיניה. דלא נטחן ולא נתערב במים ומלח:



דקלי נתרבה אצל מנחות. אביב קלוי באש גרש כרמל האי כרמל היינו רך ומל כדמתרגם פירוכן רכיכן:



כרמל לא נתרבה אצל מנחות דהאי כרמל דלא תאכלו היינו יבש לגמרי כדמתרגם לחם וקלי ופירוכן ולא כתב ביה רכיכן:



מה לכרמל שלא נשתנה מברייתו. כלל שלא נתחרך ולא נטחן:



מה לקלי וכרמל. שכן איתנהון בעיניהון דלא נטחן ולא נתערבו במים ומלח:



אמר לך ר' יצחק. קלי מייתר דלא נכתוב קלי ואי פרכת דכרמל דלא נשתנה מברייתו אפי' ע"י חירוך לחם יוכיח:



הלכך קלי מייתר. לחייב מלקות אמאי כתביה קלי במיצעי בין לחם לכרמל הכי קאמר לחם כי קלי נתחייב כרמל כי קלי נתחייב לחייב על כל אחת:



שהרי פיגול במחשב לאוכלו חוץ לזמנו אחד מגופי תורה ולא למדו הכתוב לכרת אלא מג"ש דיליף עון עון מנותר נאמר כאן בנותר ואוכליו עונו ישא והאי פגול דהכא חוץ למקומו הוא דהא כתיב ביה הכא לא יחשב ונאמר להלן בפגול עונה תשא מה להלן בנותר כרת דכתיב ואוכליו וגו' ונכרתה וגו' אף כאן כרת:



שהרי נותר. לא למדו הכתוב אלא בג"ש דיליף קדש קדש כתיב הכא כי את קדש ה' חילל וכתיב התם ושרפת את הנותר באש לא יאכל כי קדש מה להלן נותר אף כאן נותר ולא פגול אע"ג דכתיב ביה פגול דחוץ למקומו הוא כמקומו:



שהרי בתו מאנוסתו. לא למדה אלא מג"ש דאמר ר' יצחק בר אבדימי אתיא הנה הנה לאיסורא כתיב הכא גבי לאו ערות אשה ובתה לא תגלה את בת בנה ואת בת בתה וגו' והאי דקאמר ערות אשה ובתה באשה שיש לו אישות בה קא מיירי לא שנא בתה שהיה לה מאחר לא שנא בתה שיש לה ממנו וכתיב ערות בת בנך או בת בתך לא תגלה ערותן כי ערותך הנה והכא לא כתיב אשה משמע דכל הני לאו באישות מיירי אלא באונס אשכחן בת בנו ובת בתו מאנוסתו בתו מאנוסתו מנין וכי תימא ק"ו אין עונשין מן הדין אלא אתיא הנה הנה לאיסורא מה כאן גבי ערות אשה ובתה גלי בבתו מאישות אף הכא בערות בת בנך או בת בתך מיחייב נמי אבתו מאנוסתו ואתיא זמה זמה לשרפה כתיב הכא גבי ערות אשה ובתה זמה וכבר ילפינן בתו מאנוסתו נמי מיניה דכתיב ביה נמיא)נראה דצ"ל דכתיב ביה נמי כי ערותך הנה וילפינן הנה הנה מהתם והוי כמו דכתיב ביה נמי זימה וכתיב בשריפה וכו'. (הנה שארה הנה זמה היא) וכתב בשרפה זמה דכתב ואיש אשר יקח את אשה ואת אמה זמה היא מה זו בשרפה אף זו בשרפה ובתו מאנוסתו נמי:



מה אוב וידעוני בסקילה דכתיב באבן ירגמו אותם דמיהם בם:



המפטם. ע"מ לסוך ממנו חייב ואינו מוסר לציבור ועובר משום על בשר אדם לא ייסך ובמתכונתו וכו' ואחד הסך ממנו שלא עשה פטור אע"פ שמסרה זה לציבור מ"ט לפי שאין חייבין כו':



מה שמן כדמפטם. ליה לחצאין פטור כדמפרש לקמיה:



אשר תעשה. כתיב כל עשייה דקטרת כלומר כל אותו שיעור שמקטיר אסור לפטם כמוהו ואפשר דמקטר קטרת לחצאין פרס שחרית ופרס בין הערבים דמנה היה מקטיר בכל יום משום הכי כי מפטים לחצאין חייב:



אף קנה בשם מחציתו חמשים ומאתים. כלומר דכולה חמש מאות והוו להו תרי אלפין:



ואימא הכי נמי. נימא תרין אלפין:



א"כ נימא קרא לתרווייהו לקינמון בשם ולקנה בשם מחציתו חמשים ומאתים. מדלא קאמר לקנה בשם מחציתו ש"מ דאלף ותש"נ:



כתב רחמנא בד בבד. מתקל במתקל דהיינו עין בעין:



ואת אמרת בהכרע. כלומר שהיה שוקל ההכרעות אח"כ לבד לידע כמה הכרע יש בהן אלא מדכתיב בד בבד אלמא לית בהן הכרע:



והאמר רב יהודה המקום הוא יודע בהכרעות. כלומר שלא היה שוקל ההכרעות לבד אלא מניחן כמות שהן והמקום יודע מה משקלן אלמא דאית ליה הכרע לכל שקל:



אמר לך אביי רב יהודה דאית ליה הכרע יליף מהכא דסבר קנמון בשם אמאי מייתו במחציות בתרין זמני אלא ש"מ למילף דאית בהו הכרע והמקום יודע כמה הכרעות ואין שעור להכרע:



ומאי בד בבד. דקאמר לא דמשמע עין בעין אלא שלא יניח משקל במשקל ויתקול. כלומר שלא יניח משקל האבן של חמשים ומאתים עם החמשים ומאתים וישקול שקל של חמש מאות כן אלא לכל משקל יניח אבנו היינו בד בבד:



לישנא אחרינא מכלל דאית ביה הכרע דאמר ר' יהודה קנמון*)פי' דהל"א לא גריס אלא אמר לך רב יהודה רק דאמר רב יהודה וכו'. ורב יהודה בעצמו הביא ראיה מהכתוב ונראה דלזה כתב רש"י דה"ג אלא אמר ר"י וכו' ור"ל (לאסוקי) [לאפוקי] מגי' הל"א. בשם אמאי מייתי מחציתו חמש מאות ומאתים כו':



שמן המשחה שעשה משה במדבר. דכתיב ושמן זית הין בו שלקו (את) [עם] העיקרין מר דרור כו' כדי שיקלטו ריח:



אלא הביא עיקר ושראום במים כדי שלא יבלעו מן השמן והיה זורק המים לחוץ והיה זורק השמן על גבי העיקרין והציף עליהן שמן שיהו מכוסין וקלט השמן את הריח מן הבשמים:



וקפחו. והיה מסירו מיד כדי שלא יבלעו העיקרין השמן:



א"ל ר' יהודה. מה צורך בכךא)ע"כ שייך לדף ה ע"א וכי נס אחד כו':





רש"ש

גמרא ואימא קלי דמייתר מחייב חדא כו'. וכ' הת"י דלעיל גבי חלב שור כו' ה"מ למיפרך הכי. ולעד"נ דשמה מיותר או שור או עז והש"ס דקאמר שם א"כ לימא קרא שור וכשב עז ל"ל. ל"ד דה"ה דהוי סגי אם הי' כתוב רק כשב ועז. ולהכי חייב אכל חדא וחדא דהי מינייהו מפקת. אבל הכא אינו מיותר רק קלי:



שם אל תהי גז"ש קלה כו'. מוכח להדיא דאף דאין עונשין מן הדין ובכלל זה ג"כ כרת כדמוכח במכות (ה ב) מ"מ מגז"ש עונשין. וכן ע"י היקש כדמוכח בסנהדרין (עג) ע"ש. כתבתי זאת לאפוקי מהמחבר טעם המלך בהל' אישות בכבוד חופה סע"ח ד"ה ועתה שתלה בוקי סריקי בהרב מל"מ שא"ע מדין גז"ש ע"ש:



שם ונאמר כאן והנפש האוכלת ממנו כו'. כצ"ל:



שם אתיא מתכונתו מן במתכונתה דקטורת. כצ"ל:



שם אמר לך רבא גבי שמן כתיב במתכונתו כו'. כצ"ל:



שם אפשר דעבדה פרס שחרית כו'. כצ"ל וכ"ה לקמן (ו ב):



רש"י ד"ה חצאין דקטורת (בסופו). שס"ה מנין כמנין ימה"ח ושלשה מנים יתירים כו'. כצ"ל:





הגהות יעב"ץ

רש"י ד"ה ולא למדו הכתוב וכו' דהא בתר "קרא" כצ"ל:





באר שבע

אם כן נימא קרא לא תוכל לאכול בשעריך מעשר דגנך תירושך כו'. פירוש נימא קרא לא תוכל לאכול בשעריך ותו לא וממילא ידעינן דקאי אמעשר הנזכר לעיל בפסוק כדכתיב מעשרותיכם א"כ מעשר דגנך תירושך ויצהרך למה לי ליחודי כו' ומדברי רש"י והרמב"ם וסמ"ג משמע דגרסינן אם כן נימא קרא לא תאכלם בשעריך למה פרט אותם לחייב על כל אחד ואחד בפני עצמו וכן גרסינן בהדיא בפרק בתרא דמכות:



נכתוב קלי ולא לכתוב לחם וכרמל כו'. בתורת כהנים תניא אלו נאמר קלי וכרמל לא תאכלו הייתי אומר אף הקטניות בכלל ת"ל לחם אין לי אלא חטים שקרויין לחם שנאמר ממושבותיכם תביאו לחם תנופה ומנין לרבות שעורים וכוסמין ושבולת שועל ושיפון ת"ל וקלי וכרמל לא תאכלו וגו'. ואין להקשות א"כ מנא ליה לרבי יצחק לומר דמייתר קראי לחלק הא צריכי כדאמרן דיש לומר דמכל מקום קלי מיותר כדמסיק משום דאנו יכולין ללמוד דאיסור חדש אינו אלא באלו חמשה מינים בלבד מלחם וכרמל ועי"ל דיליף לחם לחם ממצה דהוי בחמשה מינים בלבד כדאיתא במנחות פרק רבי ישמעאל:



לעולם אל תהי ג"ש קלה בעיניך. קשה לי מהיכא תיתי שתהא קלה ועוד מאי לעולם. ונראה לי משום דבריש איזהו מקומן ובפרק דם שחיטה אמרינן דלכולי עלמא הקישא עדיפא מג"ש ועוד דהא משיבין על ג"ש כשאינה מופנה משני צדדין ועל ההיקש אין משיבין ועל כרחך היינו משום דהיקש הוי כמאן דכתיב בהדיא בקרא ולפי שלפעמים אין התיבות דומות שוה ודן ג"ש מפני שהענין אחד כההיא דתנא ר' ישמעאל זו היא שיבה זו היא ביאה דמייתי הגמרא בדוכתי טובא וגדולה מזו לפעמים לא יש תיבות לג"ש והוא מביא אותן ע"י תיבות אחרות ואח"כ דן מהם כאלו כתיבא כאותה שבפרק נערה גמר פתח מפתח ושער משער וכן בפ"ק דפסחים גבי אין בודקין אלא לאור הנר למדנו מציאה ממציאה וחפוש מחפוש מחפש את ירושלים בנרות וכהנה רבות והי' מקום להרהר אחריה הלכך אמר לעולם אל תהי ג"ש קלה בעיניך כלומר אע"פ שאינה מופנה משני צדדין ואע"פ שאין התיבות דומות שוה ואע"פ שהוא מביא אותן על ידי תיבות אחרות. כן נ"ל:



דאמר רבי יוחנן תני זבדא בר לוי כו'. קשה לי היאך קאמר רבי ינאי דא"ר יוחנן כו' דהא ר' ינאי רבו מובהק של רבי יוחנן הוה. לכן נראה לי דלא גרסינן ליה כאן אלא אח"כ גבי אמר ר' סימאי לעולם אל תהי גזירה שוה קלה בעיניך כו' דאמר ר' יוחנן תני זבדא בר לוי יליף קדש קדש כו' וכן איתא בהדיא בפרק שני דזבחים:



נאמר כאן ואוכליו עונו ישא ונאמר להלן והנפש כו'. נראה לי דגרסינן להיפך נאמר כאן והנפש האוכלת ממנו עונה תשא וגו' ונאמר להלן ואוכליו עונו ישא מה להלן כרת אף כאן כרת דוק ותשכח וכן איתא בהדיא בפרק קמא דתמורה לענין מוקדשי הע"א דאין חייבין עליהם משום פיגול ונותר כו' דקאמר ויליף פיגול עון עון מנותר דכתיב גבי פגול והנפש האוכלת ממנו עונה תשא וכתיב גבי נותר ואוכליו עונו ישא וגו':



דאמר רבא אמר לי ר' יצחק כו'. בפרק הנשרפין פריך הגמרא בתו מאנוסתו מנין שהיא בשרפה ומשני אמר אביי קל וחומר הוא על בת בתו עניש על בתו לא כל שכן ופריך הגמרא וכי עונשין מן הדין ומשני גלוי מילתא בעלמא הוא. רבא אמר אמר לי ר' יצחק בר אבדימי אתיא הנה הנה כו' והקשו התוס' התם היכי קאמר אביי הכי שהרי בתו מאנוסתו לא למדה הכתוב אלא מגזירה שוה דמשמע דלולא הגזרה שוה לא ידעינן דבתו מאנוסתו בשרפה והלא אביי גופיה יליף לה התם בפרק הנשרפין מקל וחומר ולא תירצו כלום. ולי נראה לתרץ די"ל דאביי בתר דשמע ג"ש זו מרבא בשם רבי יצחק קבלה והדר ביה ממאי דיליף לה מק"ו והיינו דקאמר הכא דאמר רבא אמר לי ר' יצחק כו': ללמד בו למוסרו לצבור כו'. נראה לי שצריך להגיה או למוסרו לצבור דכן איתא בהדיא ברמב"ם ובסמ"ג וכן הוא בהדיא בגמרא לקמן גבי המפטם את הקטורת:



או למוסרו לצבור. פטור נקט פטור בשביל הסיפא דקתני לסוך חייב אבל האי פטור אינו פטור אבל אסור:



שעשה משה בלבד כו'. מדברי הרמב"ם והסמ"ג משמע דגרסינן כאן שנאמר ואשר יתן ממנו מזה שנאמר בו שמן משחת קדש יהיה זה לי:



לא תעשו לכם לכם הוא דאסור אבל כו'. מכאן קשה לי על רש"י בחומש דמפיק הך דרשא מקרא אחר להריח בה וגו':



אלמה אמר רבא קטורת שפטמו לחצאין. לאו דוקא לחצאין אלא הוא הדין אם פטמו לשליש ולרביע לפי משקלות אלו חייב כרת כדמוכח בהדיא לקמן גבי תנו רבנן אחת לששים ושבעים שנה היו מפטמין אותה לחצאין וכו' וכדפרש"י שם:



קנמן בשם מחציתו חמש מאות. הכסף משנה מייתי ברייתא זו בלשון זה קנמן בשם מחציתו חמשים ומאתים וכן עיקר כי התנא לישנא דקרא נקט: שמן המשחה משלקין העיקרין כו' חסרון הניכר יש כאן וצריך להגיה שמן המשחה שעשה משה במדבר היו שולקין בו את העיקרים דברי ר' יהודה ר' יוסי אומר והלא לסוך את העיקרין אינו סיפק אלא שורין את העיקרין במים וכו' ויש עוד הרבה חסרונות בסוגיא זו בנוסחת הגמרא שבידינו וכן בפרק בתרא דהוריות ושם פירשתי יפה כל הסוגיא דהכא והרוצה לעמוד על עיקרן של דברים יעיין שם





שערי תורת בבל

(ה סע"א) נמצאו כולם אלף ושבע מאות וחמשים תנא מניינא קמ"ל וכו'.—בירושלמי שקלים פ"ו ה"א איתא: "אלף וחמש מאות שקלים", דשיטת הירושלמי בפירוש הכתוב "קנמן בשם מחציתו חמשים ומאתים", שכולו אינו אלא חמשים ומאתים, מפני שהוא רק מחציתו של מר דרור הכתוב לפניו, שהיה משקלו ת"ק שקלים*ומזה מוכח שהבבלי לא ראה את הירושלמי, דאם לא כן ה"ל לומר כאן מניינא אתא לאפוקי מדעת הירושלמי. וכן נראה שמסדר הירושלמי לא ראה את הבבלי. והארכתי בזה במאמרי אודות סדור הירושלמי., וכ"ה בהעתק התורה המיוחס לשבעים זקנים*[תירגמו:  = מחצית של זה.] (מובא במאמר צדק עולמים אות א' לר' עזריה מן האדומים) וכ"ה בקדמוניות היהודים ליוסף בן מתתיהו (ספר ג' פ"ח).

